stanford-oval/wikipedia huggingface dataset:
ทรีแมนดาวน์
อัลบั้ม > อัลบั้ม This City Won’t Be Lonely Anymore (พ.ศ. 2560 - 2564)

ในเดือนมีนาคม พ.ศ. 2564 วงได้ปล่อยอัลบั้มแรกของวงที่มีชื่อว่า This City Won't Be Lonely Anymore (แปลเป็นไทย: “เมืองนี้ไม่เหงาอีกต่อไป”) โดยเปิดให้จองในวันที่ 25 มีนาคม พ.ศ. 2564 ซึ่งยอดจองเต็มภายในวันเดียวกัน
อัลบั้มนี้เพลงทั้งหมด 17 เพลง เพลงแรกของอัลบั้มนี้คือเพลง “ข้างกัน (City)” ถูกปล่อยในวันที่ 6 ธันวาคม พ.ศ. 2560  โดยอัลบั้มนี้มีเพลงฮิตอย่าง “ข้างกัน” “ผ่านตา (Everyday)” “ไปเถอะเธอ” “ฝนตกไหม” “เลือกคนที่เขารักเรา” “ฝันถึงแแฟนเก่า” “ถ้าเธอรักฉันจริง” “เดาไม่เก่ง” และ “คุยคนเดียวเก่ง” อัลบั้มนี้จะเปรียบสะเหมือนเมืองหนึ่งเมือง และเพลงแต่ละเพลงในอัลบั้มนี้เปรียบสะเหมือนแต่ละย่านในเมือง
อัลบั้ม > อัลบั้ม 28 (พ.ศ. 2565 - 2566)

ในวันที่ 28 กรกฎาคม พ.ศ. 2566 วงได้ปล่อยอัลบั้มชุดที่สองของวงที่มีชื่อว่า 28 ในอัลบั้มนี้มีเนื้อหาและแนวเพลงที่แตกต่างอย่างเห็นได้ชัด
การแสดงออกทางการเมือง

ในการประท้วงในประเทศไทย พ.ศ. 2563–2564 พวกเขาได้ออกตัวสนับสนุนกลุ่มราษฎร พวกเขาได้แสดงสัญลักษณ์สามนิ้วในหนึ่งในงานที่เขาเล่น กิตนักร้องนำได้แสดงความคิดเห็นสนับสนุนกลุ่มผู้ชุมนุมหลายครั้งในทวิตเตอร์ของเขา
| --- | --- |
Three Man Down: 
@threemandown: 
ฉีดPfizerให้บุคลากรการแพทย์
5 July 2021
ข้อเสนอของชมรมผู้ประกอบการฯ และ ชมรมคนดนตรีฯ
ยกเลิกคำสั่งปิดสถานบันเทิงแบบเหมารวม
ขอให้มีคำสั่งปลดล็อกเพื่อให้ธุรกิจกลางคืนและธุรกิจบันเทิงได้กลับมาเปิดบริการ และสามารถจัดกิจกรรมต่างๆ ได้ภายในวันที่ 1 กรกฎาคม 2564 โดยให้คงการปฏิบัติตามมาตรการคำสั่งของ ศบค. เพื่อรักษามาตรฐานการควบคุมโรค ทั้งนี้ ได้มีการเสนอและเรียกร้องให้พิจารณาเป็นวันที่ 1 สิงหาคม 2564 และ/หรือกำหนดระยะเวลาที่ชัดเจนในการอนุญาตให้กลับมาประกอบกิจการและอาชีพได้อีกครั้ง
ผ่อนปรนให้สามารถขายแอลกอฮอล์เพื่อบริโภคในร้านค้าได้
ผ่อนปรนให้มีการจัดงานมหรสพโดยให้คงการปฏิบัติตามมาตรการคำสั่งของ ศบค.เพื่อรักษามาตรฐานการควบคุมโรค
พิจารณาการจัดสรรฉีดวัคซีนให้กับผู้ประกอบการ ผู้ให้บริการ และ/หรือผู้ที่มีส่วนเกี่ยวข้องกับสถานประกอบการธุรกิจกลางคืน และธุรกิจบันเทิงโดยเร็วที่สุด
พิจารณาให้มีนโยบายที่ชัดเจนเรื่องการเยียวยา การพักชำระหนี้และ/หรือการกู้ยืมดอกเบี้ยต่ำต่อผู้เดือดร้อนตั้งแต่การออกคำสั่งครั้งแรกเมื่อวันที่ 18 มีนาคม 2563
เปิดโอกาสให้ภาคเอกชน และ/หรือประชาชนในกลุ่มภาคธุรกิจที่ได้รับความเดือดร้อน เข้าร่วมรับฟัง เสนอแนะพูดคุยในกระบวนการออกมาตรการและนโยบายต่างๆ และ
เปิดช่องทางสื่อสารเพื่อรับฟังความคิดเห็นและความต้องการของประชาชนที่เดือดร้อน
ในปี พ.ศ. 2564 วงได้ออกตัวสนับสนุนข้อเสนอของชมรมผู้ประกอบการสถานบันเทิง ผับ บาร์ และ ตัวแทนชมรมคนดนตรีแห่งประเทศไทยที่มีเป้าหมายเพื่อเยียวยาธุรกิจสถานบันเทิงและนักดนตรี และพวกเขาก็สนับสนุนให้รัฐบาลฉีดวัคซีนโควิด-19 ของไฟเซอร์-ไบออนเทค ที่ได้รับบริจาคจากรัฐบาลกลางสหรัฐ ให้กับบุคคลากรทางการแพทย์ผ่านทวิตเตอร์ของวง
สมาชิก > สมาชิกปัจจุบัน

กฤตย์ จีรพัฒนานุวงศ์ (กิต) – ร้องนำ, กีตาร์ (โซโล่) (พ.ศ. 2556 - ปัจจุบัน) เกิดวันที่ 9 พฤศจิกายน พ.ศ. 2537 เกิดที่ อำเภอเมืองยะลา จังหวัดยะลา
พีรพล เอี่ยมจำรัส (ตูน) – กีตาร์, (รึ่ทึ่ม) (พ.ศ. 2556 - ปัจจุบัน) เกิดวันที่ 7 มีนาคม พ.ศ. 2538 เกิดที่ เขตลาดกระบัง จังหวัดกรุงเทพมหานคร
เตธนันท์ วงศ์ปรีชาโชค (เต) – กลอง (พ.ศ. 2556 - ปัจจุบัน) เกิดวันที่ 20 กันยายน พ.ศ. 2537 เกิดที่ อำเภอเมืองพะเยา จังหวัดพะเยา
วิศรุต ปฐมสิริไพศาล (เส็ง) – คีย์บอร์ด ,ซินธิไซเซอร์ (พ.ศ. 2556 - ปัจจุบัน) เกิดวันที่ 9 กรกฏาคม พ.ศ. 2537 เกิดที่ อำเภอเมืองนครพนม จังหวัดนครพนม
สมาชิก > อดีตสมาชิก

กิจฏิเมธ ชาญพานิช (โอม) – เบส  (พ.ศ. 2556 - 2565) เกิด 8 เมษายน พ.ศ. 2537 เกิดที่ อำเภอเมืองพิจิตร จังหวัดพิจิตร
สมาชิก > สมาชิกแบ็คอัพปัจจุบัน

เจสัน โสตางกูร (เจสัน) - ร้องนำ, เบส (พ.ศ. 2565 - ปัจจุบัน) เกิดวันที่ 13 มกราคม พ.ศ. 2549 เกิดที่ อำเภอเมืองระยอง จังหวัดระยอง
ผลงานเพลง > อัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| This City Won't Be Lonely Anymore |  วางจำหน่าย: 25 มีนาคม 2564  รูปแบบ: แผ่นซีดี, ดิจิทัลดาวน์โหลด  ค่าย: ยีนแล็บ |  This City Won't Be Lonely Anymore  เดาไม่เก่ง  ตอนไม่ได้เจอ  เลือกคนที่เขารักเรา  คุยคนเดียวเก่ง  Friend Zone  Time Zone  ไปเถอะเธอ  ฝันถึงแฟนเก่า  รถฉันบินไม่ได้  ทีมรอเธอ  ฝนตกไหม  ผ่านตา (Everyday)  หมดไอจี  ข้างกัน (City)  ถ้าเธอรักฉันจริง  ไม่เคยมีดาวในเมืองใหญ่ |
| 28 |  วางจำหน่าย: 28 กรกฎาคม 2566  รูปแบบ: แผ่นซีดี, ดิจิทัลดาวน์โหลด  ค่าย: ยีนแล็บ |  28  ปล่อยให้เวลา (Broken Clock)  เมา (Drunk in Love)  ไหนบอกเลิกแล้ว (In My Bed)  ไม่อยากให้เธอไม่สบาย (You)  เด็กเกินไป (Too Young)  เปิดตัวเขา (Rebound)  คนใหม่ (Someone New)  น้อง (Nong)  ไม่อยากชิน (Don't Wanna Get Used to It)  วิธีไม่เสียใจ (How to Not Be Sad) |
ผลงานเพลง > ซิงเกิล

| ปี พ> ศ. | ชื่อเพลง | อัลบั้ม |
| --- | --- | --- |
| 2558 | คำทำนาย | ซิงเกิลไม่มีอัลบั้ม  |
| 2559 | Hey Josh! (พรุ่งนี้ต้องลืมเธอ) | ซิงเกิลไม่มีอัลบั้ม  |
| 2559 | ของที่เธอไม่ต้องการ (Wasted) | ซิงเกิลไม่มีอัลบั้ม  |
| 2560 | กอดเธอคืนนี้ (Tonight) | ซิงเกิลไม่มีอัลบั้ม  |
| 2560 | อยากฟัง (Downtown Pop) | ซิงเกิลไม่มีอัลบั้ม  |
| 2560 | ข้างกัน (City) (ร่วมกับ ออม TELEx TELEXs) | This City Won't Be Lonely Anymore |
| 2561 | ผ่านตา | This City Won't Be Lonely Anymore |
| 2562 | ตอนไม่ได้เจอ | This City Won't Be Lonely Anymore |
| 2562 | ทีมรอเธอ | This City Won't Be Lonely Anymore |
| 2562 | ไปเถอะเธอ | This City Won't Be Lonely Anymore |
| 2562 | ฝนตกไหม | This City Won't Be Lonely Anymore |
| 2563 | เลือกคนที่เขารักเรา | This City Won't Be Lonely Anymore |
| 2563 | ฝันถึงแฟนเก่า | This City Won't Be Lonely Anymore |
| 2563 | ถ้าเธอรักฉันจริง | This City Won't Be Lonely Anymore |
| 2564 | เดาไม่เก่ง | This City Won't Be Lonely Anymore |
| 2564 | อยู่ในสาย | ซิงเกิลไม่มีอัลบั้ม  |
| 2564 | คุยคนเดียวเก่ง | This City Won't Be Lonely Anymore |
| 2564 | วันเกิดฉันปีนี้ (HBD to me) | JOOX Original Album 100x100 Season 3 |
| 2564 | Friend Zone | This City Won't Be Lonely Anymore |
| 2564 | Time Zone | This City Won't Be Lonely Anymore |
| 2565 | รถฉันบินไม่ได้ | This City Won't Be Lonely Anymore |
| 2565 | ปล่อยให้เวลา (Broken Clock) | 28 |
| 2565 | น้อง (Nong) (ร่วมกับ ยัวร์บอยทีเจ) | 28 |
| 2566 | ไหนบอกเลิกแล้ว (In My Bed) | 28 |
| 2566 | เด็กเกินไป (Too Young) | 28 |
| 2566 | ไม่อยากให้เธอไม่สบาย (You) | 28 |
| 2566 | เปิดตัวเขา (Rebound) | 28 |
| 2566 | เมา (Drunk in Love) | 28 |
| 2566 | วิธีไม่เสียใจ (How to Not Be Sad) | 28 |
| 2567 | ไม่ให้ไป | ซิงเกิลไม่มีอัลบั้ม  |
| 2567 | เพลงรัก | ซิงเกิลไม่มีอัลบั้ม  |
| 2568 | ขอโทษที่ติดต่อไป (ร่วมกับ Nap The Nap) | ซิงเกิลไม่มีอัลบั้ม  |
ผลงานเพลง > ซิงเกิลอื่น ๆ

"คนเศร้า2019"
"ความคิดถึงที่ฉันได้เคยส่งไปในคืนที่ฝนโปรยลงมา" (ร่วมกับ ทิลลี่เบิร์ด)
"คุกเข่า" (ต้นฉบับ ค็อกเทล) เพลงประกอบซีรีส์ 'HOOK รักหมัดหนัก'
"นอนไม่หลับ" (ต้นฉบับ ซาซ่า) โปรเจกต์ Joox The Remake
"เก็บไว้ในใจไม่พอ" (ร่วมกับ MAIYARAP)
"อีกไม่นาน นานแค่ไหน" (ร่วมกับ เก็ตสึโนวา และ พระมหาไพรวัลย์)
"Let's Scoop Colorful Colorfun" (ร่วมกับ อิ้งค์ วรันธร) เพลงประกอบโฆษณา Honda New Scoopy
"พาเธอหนีไป" เพลงประกอบโฆษณา Honda New Scoopy
"หยุดหัวใจ" เพลงประกอบซีรีส์ 'รักนาย My Ride'
"ความรักทำให้คนตาบอด" (ต้นฉบับ บอดี้สแลม) โปรเจกต์พิเศษ 40 ปีแกรมมี่ “ซนซน” นานที 40 ปีหน
"ซ่าให้สุด“ เพลงประกอบโฆษณาจากCoke Studio (ร่วมกับ YourMOOD)
คอนเสิร์ต > คอนเสิร์ตใหญ่

The Concert Application presents Three Man Down Live At Impact Arena 2023
The Concert Application presents Three Man Down 'BASIC TOUR'
คอนเสิร์ต > รายชื่อคอนเสิร์ตเดียว

| ชื่อคอนเสิร์ต | วันที่ | สถานที่ | หมายเหตุ |
| --- | --- | --- | --- |
| The Concert Application presents Three Man Down Live At Impact Arena 2023 | 19 สิงหาคม พ.ศ. 2566 | Impact Arena | คอนเสิร์ตใหญ่ครั้งแรกของวง, บัตรจำหน่ายหมดภายใน 4 ชั่วโมง |
| Three Man Down Live in Brisbane | 31 สิงหาคม พ.ศ. 2566 | The MET Brisbane | Three Man Down Live in Australia |
| Three Man Down Live in Sydney | 1 กันยายน พ.ศ. 2566 | Metro Theatre, Sydney | Three Man Down Live in Australia |
| Three Man Down Live in Melbourne | 4 กันยายน พ.ศ. 2566 | Billboard, Melbourne | Three Man Down Live in Australia |
| Three Man Down First Live in Singapore | 18 กันยายน พ.ศ. 2566 | Gateway Theatre | ทัวร์ต่างประเทศ |
| Three Man Down First Live in Taiwan | 3 มีนาคม พ.ศ. 2567 | Zepp New  Taipei | ทัวร์ต่างประเทศ |
| The Concert Application presents Three Man Down 'BASIC TOUR' - ภาคเหนือ | 22 มิถุนายน พ.ศ. 2567 | Chiang Mai Hall | Three Man Down 'BASIC TOUR' การออกเดินทางครั้งใหญ่ ที่จะไปพบเจอกับทุกคนถึงที่ใน 4 ภาคของประเทศไทย |
| The Concert Application presents Three Man Down 'BASIC TOUR' - ภาคตะวันออกเฉียงเหนือ | 6 กรกฎาคม พ.ศ. 2567 | Khon Kaen Hall | Three Man Down 'BASIC TOUR' การออกเดินทางครั้งใหญ่ ที่จะไปพบเจอกับทุกคนถึงที่ใน 4 ภาคของประเทศไทย |
| The Concert Application presents Three Man Down 'BASIC TOUR' - ภาคตะวันออก | 13 กรกฎาคม พ.ศ. 2567 | Si Racha Hall | Three Man Down 'BASIC TOUR' การออกเดินทางครั้งใหญ่ ที่จะไปพบเจอกับทุกคนถึงที่ใน 4 ภาคของประเทศไทย |
| The Concert Application presents Three Man Down 'BASIC TOUR' - ภาคใต้ | 20 กรกฎาคม พ.ศ. 2567 | Hatyai Hall | Three Man Down 'BASIC TOUR' การออกเดินทางครั้งใหญ่ ที่จะไปพบเจอกับทุกคนถึงที่ใน 4 ภาคของประเทศไทย |
ผลงานแสดงภาพยนตร์

We are Three Man Down | Documentary 01
Three Man Down 28 | Documentary 02
Three Man Down Road to Impact Arena | Documentary 03
Three Man Down Impact Arena | Documentary 04
รางวัล

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2563 | LINE Thailand People’s Choice Award 2020 | Top Usage | ฝนตกไหม | ชนะ |
| 2564 | JOOX Thailand Music Award 2021 | ศิลปินแห่งปี | ทรีแมนดาวน์ | ชนะ |
| 2564 | JOOX Thailand Music Award 2021 | Top Social Artist | ทรีแมนดาวน์ | เสนอชื่อเข้าชิง |
| 2564 | JOOX Thailand Music Award 2021 | เพลงแห่งชาติ | ฝนตกไหม | เสนอชื่อเข้าชิง |
| 2564 | Kazz Award 2021 | Hottest Song Of The Year | ถ้าเธอรักฉันจริง | ชนะ |
| 2564 | Music Library Best Of 2021 | Album Of The Year | This City Won’t Be Lonely Anymore | ชนะ |
| 2565 | Thailand Zocial Awards 2022 | ศิลปินกลุ่มที่มีผลงานยอดเยี่ยมบนโซเชียลมีเดีย | ทรีแมนดาวน์ | เสนอชื่อเข้าชิง |
| 2565 | โทตี้มิวสิกอวอร์ดส์ 2021 | อัลบั้มแห่งปี | This City Won't Be Lonely Anymore | เสนอชื่อเข้าชิง |
| 2565 | โทตี้มิวสิกอวอร์ดส์ 2021 | ศิลปินกลุ่มแห่งปี | ทรีแมนดาวน์ | เสนอชื่อเข้าชิง |
| 2565 | โทตี้มิวสิกอวอร์ดส์ 2021 | ภาพหน้าปกแห่งปี | This City Won't Be Lonely Anymore | เสนอชื่อเข้าชิง |
| 2565 | โทตี้มิวสิกอวอร์ดส์ 2021 | อัลบั้มแพคเกจจิงก์แห่งปี | This City Won't Be Lonely Anymore | ชนะ |
| 2565 | JOOX Thailand Music Awards 2022 | ศิลปินแห่งปี | ทรีแมนดาวน์ | ชนะ |
| 2565 | JOOX Thailand Music Awards 2022 | เพลงแห่งปี | วันเกิดฉันปีนี้ (HBD to me) | เสนอชื่อเข้าชิง |
| 2565 | JOOX Thailand Music Awards 2022 | เพลงป๊อปแห่งปี | วันเกิดฉันปีนี้ (HBD to me) | เสนอชื่อเข้าชิง |
| 2565 | JOOX Thailand Music Awards 2022 | Top Social Thai Artist of the year | ทรีแมนดาวน์ | เสนอชื่อเข้าชิง |
| 2565 | The Guitar Mag Awards 2021 | Best Choice Of The Year | ทรีแมนดาวน์ | ชนะ |
| 2565 | The Guitar Mag Awards 2021 | Single Hits Of The Year | ถ้าเธอรักฉันจริง | เสนอชื่อเข้าชิง |
| 2565 | The Guitar Mag Awards 2022 | Best Collaboration Song Of The Year | “เก็บไว้ใจไม่พอ” ร่วมกับ ไมยราพ | เสนอชื่อเข้าชิง |
| 2565 | The Guitar Mag Awards 2022 | Best Band Of The Year | ทรีแมนดาวน์ | เสนอชื่อเข้าชิง |
| 2565 | The Guitar Mag Awards 2022 | Best Album Of The Year | This City Won’t Be Lonely Anymore | เสนอชื่อเข้าชิง |
| 2566 | โทตี้มิวสิกอวอร์ดส์ 2022 | มิวสิกวิดีโอแห่งปี | "น้อง" ร่วมกับ ยัวร์บอยทีเจ กำกับโดย HAPPYLAND | เสนอชื่อเข้าชิง |
| 2566 | ChobAPP Awards 2022 | The Most Popular Group | ทรีแมนดาวน์ | ชนะ |
| 2566 | The Guitar Mag Awards 2023 | Best Band Of The Year | ทรีแมนดาวน์ | ชนะ |
| 2566 | The Guitar Mag Awards 2023 | Best Collaboration Song Of The Year | "น้อง" ร่วมกับ ยัวร์บอยทีเจ | เสนอชื่อเข้าชิง |
| 2567 | The Guitar Mag Awards 2024 | Best Album Of The Year | 28 |  |
| 2567 | The Guitar Mag Awards 2024 | Best Band Of The Year | ทรีแมนดาวน์ |  |
แหล่งข้อมูลอื่น

theconcert.com
| ด ค กทรีแมนดาวน์ |
| --- | --- |
 กฤตย์ จีรพัฒนานุวงศ์  พีรพล เอี่ยมจำรัส  เตธนันท์ วงศ์ปรีชาโชค  วิศรุต ปฐมสิริไพศาล  กิจฏิเมธ ชาญพานิช 
สตูดิโออัลบั้ม:  This City Won’t Be Lonely Anymore (2564)  28 (2566) 
เพลง:  "ข้างกัน (City)"  "ถ้าเธอรักฉันจริง"  "ฝนตกไหม"  "ฝันถึงแฟนเก่า"  "วันเกิดฉันปีนี้ (HBD to me)"  "ปล่อยให้เวลา (Broken Clock)"  "น้อง (Nong)"  "เปิดตัวเขา (Rebound)" 
คอนเสิร์ต:  ทรีแมนดาวน์ ไลฟ์ แอต อิมแพ็ค อารีน่า 2023  ทรีแมนดาวน์ 'เบสิค ทัวร์' 
บทความที่เกี่ยวข้อง:  ทรีแมนดาวน์  ยีนแล็บ  กฤตย์ จีรพัฒนานุวงศ์  ทรีแมนดาวน์ ไลฟ์ แอต อิมแพ็ค อารีน่า 2023 
  หมวดหมู่:ทรีแมนดาวน์ 
ทรีแมนดาวน์ ขณะแสดงสดในงาน Lancôme Happiness From Paris To Bangkok ณ สยามพารากอน ในเดือนมิถุนายน พ.ศ. 2565
ดราก้อนบอล GT

| --- | --- |
ดราก้อนบอลจีที

ドラゴンボールGT (ジーティー)
ชื่อภาษาอังกฤษ: Dragon Ball GT
แนว: แอคชั่น, ไซไฟ
อนิเมะ
กำกับโดย: โอซามุ คาซาอิ
สตูดิโอ: โตเอแอนิเมชัน
ดราก้อนบอลจีที (Dragon Ball GT) (ญี่ปุ่น: ドラゴンボールGT; โรมาจิ: Doragon Bōru Jī Tī) เป็นการ์ตูนภาคเสริมที่ทำขึ้นมาเฉพาะฉบับอนิเมะโดยเรื่องราวต่อจาก ดราก้อนบอล Z 
ในภาคนี้ อ. โทริยาม่า มีส่วนร่วมเพียงแค่ช่วยตั้งชื่อภาค ออกแบบโลโก้ และออกแบบตัวละครเพียงเล็กน้อย เคยนำมาฉายที่ช่อง b the sky
ในส่วนเนื้อเรื่องของ Dragon Ball GT
เนื้อเรื่อง

บทความหลัก: รายชื่อตอนในดราก้อนบอล GT
เนื้อเรื่อง > มนุษย์ดัดแปลงซูเปอร์ 17 - Super 17 saga

ที่โลก หมายเลข 17 ได้รับคลื่นข้ามมิติจากหมายเลข 17 อีกคนหนึ่งที่อยู่ในนรก ซึ่ง 17 ตัวใหม่นี้สร้างโดยดร.เกโร่และดร.มิว 2 นักวิทยาศาสตร์วายร้าย คลื่นข้ามมิติรุนแรงมากจนทำให้เกิดประตูมิติเปิดออกทำให้พวกศัตรูในอดีตที่อยู่ในนรกต่างก็ออกมาอาละวาดในโลก โกคูหลงกลของพวกดร.มิวจนเข้าไปอยู่ในนรกแทน ซึ่งก็ได้พบกับเซลและฟรีเซอร์ แต่ก็สามารถจัดการได้ โกคูยังคงติดอยู่ในนรก พิคโกโร่อาสาที่จะอาละวาดทำร้ายเหล่าวิญญาณบนสวรรค์เพื่อที่ถูกย้ายมาลงนรก(แต่ใจจริงพิคโกโร่ก็ไม่อยากทำแบบนี้) และได้ติดต่อให้เด็นเด้ใช้คลื่นพลังเหมือนกับที่พวก 17 ทำให้เกิดประตูมิติออกมา โกคูจึงสามารถออกมาจากนรกได้
ในขณะนั้นหมายเลข 17 ชักชวนให้หมายเลข 18 แต่เธอปฏิเสธ 17 จึงสังหารคุริลินทำให้ 18 โกรธมากและเข้าโจมตีหมายเลข 17 แต่ก็ทำอะไรไม่ได้ ต่อมาหมายเลข 17 ทั้งตัวเก่าและใหม่รวมร่างจนกลายเป็นซูเปอร์ 17 โกคูแปลงร่างเป็นซูเปอร์ไซย่า 4 เข้าสู้แต่ก็ทำอะไรไม่ได้เพราะซูเปอร์17จะดูดกลืนพลังที่อีกฝ่ายปล่อยเข้ามาและไปเพิ่มพลังของตน หมายเลข 18 จึงปล่อยพลังเพื่อที่จะแก้แค้นให้คุริลินและก็เปิดช่องว่างให้กับโกคู โกคูจึงใช้ท่าหมัดมังกรทะลุร่างซูเปอร์ 17 จนร่างระเบิด พวกโกคูจะใช้ดราก้อนบอลเพื่อที่จะทำให้บ้านเมืองและผู้คนที่ล้มดายกลับคืนสภาพเดิม แต่ทว่าดราก้อนบอลก็เกิดร้าวและมังกรชั่วร้ายก็ปรากฏตัวออกมาต่อหน้าพวกโกคู และก็กระจัดกระจายออกไปทั่วสารทิศ ซึ่งเรื่องที่เกิดขึ้นกับดราก้อนบอลนี้เป็นเรื่องที่เลวร้ายที่สุดเลยทีเดียว
เนื้อเรื่อง > มังกรชั่วร้าย - Shadow Dragon saga

ผู้เฒ่าไคโอชินบอกว่าสาเหตคือการใช้ดราก้อนบอลที่ถี่เกินไปในช่วง 30 กว่าปีนี้และพลังขั้วลบมีมากขึ้น โกคูจึงอาสาไปปราบมังกรทีละตัวๆ โกคูสามารถปราบมังกรชั่วร้ายได้หมด จนเหลือมังกรดาวเดียว ที่มีฝีมือร้ายกาจที่สุด (มังกรชั่วร้ายแต่ละตัวจะมีดราก้อนบอล 1 ดาวจนถึง 7 ดาว ซึ่งแต่ละตัวจะเกิดจากพรที่ขอไป) ในภายหลังมังกรดาวเดียวได้เอาดราก้อนบอลที่พวกโกคูเก็บมาได้กินเข้าไปหมดจึงกลายร่างเป็นซูเปอร์มังกรดาวเดียว แม้แต่ซูเปอร์ไซย่า4โกคูก็ทำอะไรไม่ได้ เบจิต้ามาช่วย บูลม่าใช้เครื่องยิงคลื่นบลูส์ใส่เบจิต้า ทำให้เบจิต้ากลายเป็นลิงยักษ์และกลายเป็นซูเปอร์ไซย่า 4 เหมือนกับโกคู และเบจิต้ามีไอเดียที่จะฟิวชั่นกันซึ่งทั้ง 2 ก็ฟิวชั่นจนกลายเป็น โกจิต้าในร่างซูเปอร์ไซย่าขั้นที่ 4 ซึ่งก็เกือบที่จะเอาชนะซูเปอร์มังกรดาวเดียวได้อยู่แล้ว แต่ว่าเวลาที่รวมร่างกันได้มันสั้นนักก็เลยไม่มีเวลาพอที่จะปราบ โกคูเองก็หมดพลัง และเครื่องยิงคลื่นบลูส์ก็พังไปเบจิต้าก็กลับสู่ร่างเดิม ความหวังยิ่งน้อยลงไปเรื่อยๆ โกคูจึงตัดสินใจใช้บอลเก็งกิที่มีพลังของทั่วทั้งจักรวาลจัดการกับมังกรดาวเดียว ซึ่งก็สามารถปราบมังกรดาวเดียวได้อย่างราบคาบ
โกคูสามารถเอาชนะซูเปอร์มังกรดาวเดียวและได้ดราก้อนบอลทั้ง 7 ที่คืนสภาพเดิม เทพมังกรก็ออกมาโดยที่ท้องฟ้าไม่มืดและบันดาลพรให้โลกกลับสู่สภาพเดิมและพาโกคูไปพร้อมกับดราก้อนบอลทั้ง 7 โดยที่ให้เหตุผลว่าดราก้อนบอลเป็นสิ่งที่ฝืนธรรมชาติ และเป็นที่มาของความชั่วร้ายต่างๆ ที่เกิดขึ้นกับโลกและจักรวาล โกคูและเทพมังกรจึงบินหายไปในขอบฟ้า
เนื้อเรื่อง > บทส่งท้าย

100 ปีต่อมา โลกมีความสงบสุขมาโดยตลอด โดยที่ดราก้อนบอลนั้นก็ไม่มีการใช้การอีก ปังในวัยชราเข้ามาดูการต่อสู้ของหลานตัวเองซึ่งก็คือ โกคูจูเนียร์ และเบจิต้าจูเนียร์ ในงานประลองเจ้ายุทธภพ ทั้ง 2 เป็นลูกหลานของโกคูและเบจิต้า โดยที่ทั้ง 2 มีฝีมือที่สูสีทำให้การประลองนั้นสนุกมาก ปังเหลือบไปเห็นชายคนหนึ่งหน้าตาละม้ายคล้ายกับโกคูปู่ของตน ปังจึงรีบไปหาคุณปู่แต่ก็หายไป ดูเหมือนว่าโกคูได้กลายเป็นเทพ และคว้ากระบองวิเศษขึ้นเมฆสีทองหายไปในท้องฟ้า นอกจากนี้รายละเอียดเล็กน้อยที่หลายคนอาจไม่ทันสังเกตก็คือ หางของโกคูในร่างนี้ได้หายไปแล้ว
การออกอากาศ

| สถานี | วันและเวลาออกอากาศ | ช่วงเวลา |
| --- | --- | --- |
|  Fuji TV | วันพุธ เวลา 19.00 - 19.30 น. | 7 กุมภาพันธ์ 2539 - 19 พฤศจิกายน 2540 |
|  ช่อง 9 | เสาร์และอาทิตย์ 10.00 - 10.30 น. | ปี 2544 ในช่วงของรายการช่อง 9 การ์ตูน |
|  ช่อง 3 | เสาร์และอาทิตย์ 08.20 - 08.50 น. | 30 พฤษภาคม 2552 - 23 มกราคม 2553 |
เพลงประกอบ > ในญี่ปุ่น

เพลงเปิด
DAN DAN โคโคโระฮิคาเรเทคุ (ญี่ปุ่น: DAN DAN 心魅かれてく ; โรมาจิ: Dan Dan Kokoro Hikareteku ) ขับร้องโดยวง Field of View (ตอนที่ 1 - 63)
เนื้อร้อง :  ซะกะอิ อิซุมิ ทำนอง : โอดะ เทสึโร่ เรียบเรียง : ฮายาม่า ทาเคชิ
เพลงนี้ อิซุมิ ได้นำไปร้องอยู่ในอัลบั้ม ทูเดย์ อิส อนาเธอร์ เดย์ (Today is Another Day) อยู่แทร็กที่ 5
ตอนที่ 64 ไม่มีเพลงเปิด(ใช้ประกอบเพียงแค่เพลงปิด)
เพลงปิด
(ญี่ปุ่น: ひとりじゃない ; โรมาจิ: Hitori Janai ) ขับร้องโดยวง DEEN (ตอนที่ 1 - 26)
เนื้อร้อง :  อิเคโมริ ชินอิซะ ทำนอง : โอดะ เทสึโร่ เรียบเรียง : ฟุรุอิ ฮิโระ
Don't You See ขับร้องโดย ZARD (ตอนที่ 27 - 41)
เนื้อร้อง :  ซะกะอิ อิซุมิ ทำนอง : ฮุริคากะชิ เซอีซาโร่ เรียบเรียง : ฮายาม่า ทาเคชิ
Blue Velvet ขับร้องโดย คุโด้ ชิสุกะ (ตอนที่ 42 - 50)
เนื้อร้อง :  คุโด้ ชิสุกะ ทำนอง,เรียบเรียง : ฮาดาเกะ
(ญี่ปุ่น: 錆びついたマシンガンで今を撃ち抜こう ; โรมาจิ: Sabitsuita Machine Gun de Ima wou Uchi Nukou ) ขับร้องโดย WANDS (ตอนที่ 51 - 64)
เนื้อร้อง,ทำนอง :  มิโฮ โคมัตสึ เรียบเรียง : อิเคดะ ไดสุเกะ
เพลงนี้  มิโฮ โคมัตสึ นำไปร้องในฉบับของตัวเองเองในอัลบั้มแรกของเธอนาโซะอยู่แทร็กที่ 7
เพลงประกอบ > ในไทย

ทาง โมเดิร์นไนน์การ์ตูน ได้นำเพลงประกอบบางเพลงของการ์ตูนเรื่องมาใช้ และแต่งคำร้องใหม่เองเป็นภาษาไทย 2 เพลง รวมในอัลบั้ม "เพลงฮิตการ์ตูน 9 ชุด ปาร์ตี้การ์ตูนดัง" วางจำหน่ายเมื่อเดือนกันยายน พ.ศ. 2544 ในรูปแบบเทปคาสเซ็ท และ CD Audio
เพลงประกอบภาคภาษาไทย มี 2 เพลง ดังนี้
แดน แดน ใช้ทำนองจากเพลงเปิด คือ (ญี่ปุ่น: DAN DAN 心魅かれてく; โรมาจิ: Dan Dan Kokoro Hikareteku) ขับร้องโดยวง Field of View
โลกต้องยอม ใช้ทำนองจากเพลงปิดเพลงแรก คือ (ญี่ปุ่น: ひとりじゃない; โรมาจิ: Hitori Janai) ขับร้องโดยวง DEEN
และต่อมาในปี พ.ศ. 2548 ทั้ง 2 เพลงนี้ ได้เปิดให้ Download ในเว็บไซต์ของรายการ ITV Cartoon Club ซึ่งมีความแตกต่างกันเล็กน้อยในเวอร์ชันแรก ในเรื่องของนักร้องที่เพิ่มขึ้นมา
ดูเพิ่ม

ดราก้อนบอล (อนิเมะ)
ดราก้อนบอล Z
ดราก้อนบอล ซูเปอร์
ดราก้อนบอล ไค
ซูเปอร์ ดราก้อนบอล ฮีโร่ส์
ดราก้อนบอล ไดมะ
แหล่งข้อมูลอื่น

เว็บไซต์ดราก้อนบอลจีที ของโตเอแอนิเมชัน
ดิ อินโนเซ้นท์

| ดิ อินโนเซ้นท์ |
| --- | --- |
ที่เกิด:  ราชบุรี ประเทศไทย
แนวเพลง: ป็อปร็อก ป็อป โพรเกรสซีฟร็อก โฟล์ค (สองชุดแรก) ลูกทุ่ง คันทรี
ช่วงปี: พ.ศ. 2522–2532 พ.ศ. 2552 พ.ศ. 2566
ค่ายเพลง: อาร์โซน่า นิธิทัศน์ โปรโมชั่น มิสเตอร์ มิวสิก

สมาชิก: สายชล ระดมกิจ ชาตรี คงสุวรรณ พีรสันติ จวบสมัย เสนีย์ ฉัตรวิชัย

อดีตสมาชิก: สิทธิศักดิ์ กิจเต่ง ปฏิภาณ สุขสุทธิ เกรียงศักดิ์ จงธีระธรรม ไชยรัตน์ ปฏิมาปกรณ์ เกียรติศักดิ์ ยันตะระประกรณ์
ดิ อินโนเซ้นท์ (อังกฤษ: The Innocent) เป็นวงดนตรีไทยที่มีชื่อเสียงในยุค 80s มีผลงานในช่วงระหว่างปี พ.ศ. 2523–2532 ในสังกัดนิธิทัศน์ โปรโมชั่น วงเริ่มก่อตั้งจากเด็กนักเรียนโรงเรียนดรุณา จังหวัดราชบุรี มีสมาชิกแรกเริ่ม 3 คน เริ่มจากการเป็นเพียงวงดนตรีป๊อปโฟล์คซอง และเปลี่ยนสภาพเป็นสตริงคอมโบในเวลาต่อมา สมาชิกที่เป็นผู้ก่อตั้ง และมีสถานภาพเป็นหัวหน้าวงมาตลอด คือ พีรสันติ จวบสมัย เป็นผู้สร้างประสบการณ์อันยาวนานในเส้นทางดนตรีให้กับวง ดิ อินโนเซ้นท์ มามากที่สุด
สมาชิก

ดิ อินโนเซ้นท์ มีสมาชิกหมุนเวียนเข้าออกในแต่ละชุด โดยมีสมาชิกหลักดังนี้
ชาตรี คงสุวรรณ (เกิด 17 มี.ค. 2505)
Lead Guitar/Lead Vocal
พีรสันติ จวบสมัย (เกิด 12 ธ.ค. 2505)
Keyboards/Vocal
สายชล ระดมกิจ (เกิด 20 ธ.ค. 2507)
Rhythm Guitar/Lead Vocal
เสนีย์ ฉัตรวิชัย (เกิด 12 ต.ค. 2509)
Bass Guitar/Vocal
ประวัติ > การเริ่มต้นของ ดิ อินโนเซ้นท์

วงดิ อินโนเซ้นท์เริ่มเกิดขึ้นครั้งแรก เมื่อวันที่ 23 ธันวาคม พ.ศ. 2522 จากการประกวดโฟล์คซองนักเรียนในโรงเรียนดรุณาราชบุรี จังหวัดราชบุรี ในวันคริสต์มาส[ต้องการอ้างอิง] ขณะนั้นมีสมาชิก 3 คนได้แก่ พีรสันติ จวบสมัย เป็นหัวหน้าวง, สายชล ระดมกิจ และสิทธิศักดิ์ กิจเต่ง จากวงโฟล์คซองที่เข้าประกวดทั้งหมด 10 วง ดิ อินโนเซ้นท์ ได้รับรางวัลชนะเลิศจากเพลงที่เข้าประกวด คือ "บอร์นทูเลิฟยู" (อังกฤษ: Born To Love You) และเพลง "สัมพันธ์ไทย" ของอีสซึ่น
ต่อมาในช่วงปีใหม่ พ.ศ. 2523 มีโครงการของจังหวัดต่าง ๆ ที่จะส่งเสริมดนตรีของเยาวชน จึงได้จัดประกวดโฟล์คซองเยาวชนของเทศบาลจังหวัดราชบุรี วงดิ อินโนเซ้นท์เข้าประกวดอีกครั้งในวันที่ 29 มีนาคม ปีเดียวกัน พร้อมกับอีก 6 วง และ ดิ อินโนเซ้นท์ ได้รับรางวัลชนะเลิศอีกครั้ง[ต้องการอ้างอิง]
ขณะนั้นพีรสันติ กำลังศึกษาชั้นมัธยมศึกษาปีที่ 5 ขณะที่สายชลและสิทธิศักดิ์อยู่ชั้นมัธยมศึกษาปีที่ 3 ที่โรงเรียนดรุณาราชบุรี ซึ่งเป็นโรงเรียนคริสตัง ขณะนั้นทางโรงเรียนมีความคิดที่จะทำเทปเกี่ยวกับศาสนาซึ่งยังไม่มีใครทำมาก่อน จึงให้วงดิ อินโนเซ้นท์ ทำผลงานเพลงแบบโฟล์คซองเกี่ยวกับศาสนาทั้งชุด โดยใช้ชื่อชุดว่า เพลงเพื่อพระองค์ แต่ด้วยการขาดประสบการณ์ในการทำงานบันทึกเสียง ผลงานตอนนั้นจึงไม่พิถีพิถันตามมาตรฐานของการบันทึกเสียงนัก[ต้องการอ้างอิง] ผู้ขับร้องเพลงในอัลบั้มนั้นคือสิทธิศักดิ์ โดยมีบราเดอร์เสนอเป็นผู้ทำธุระเกี่ยวกับการนำเทปไปดราฟท์ที่ร้านคราวน์ (CROWN) ข้างสหกรณ์ราชดำริ สุรินทร์ ซึ่งเป็นเพื่อนกับเจ้าของร้าน ได้มาฟังก็ติดใจในผลงานของดิ อินโนเซ้นท์และเสียงของสิทธิศักดิ์ จึงได้ติดต่อกับบราเดอร์เสนอ[ต้องการอ้างอิง]
ประวัติ > อัลบั้ม รักไม่รู้ดับ -รถเมล์ + บางปะกง-ปลาตะเพียน (พ.ศ. 2523 - 2524)

อีก 1 เดือนต่อมา สุรินทร์ก็ไปติดต่อกับบาทหลวงสุรพล ซึ่งเป็นอธิการโรงเรียน เพื่อที่จะขอให้วง ดิ อินโนเซ้นท์ มาอัดแผ่นเสียง ซึ่งท่านก็ยินยอม เมื่อตกลงกันเรียบร้อยแล้ว สุรินทร์ก็ไปติดต่อหาเพลง ก็ได้เพลง "รักไม่รู้ดับ" และเพลง "ใครหนอ" ของสุรพล โทณะวณิก และเพลง "รถม้าลำปาง" ของสนิท ส.มาด้วย เนื่องจากสุรินทร์ต้องการนำเพลงเก่ามาเรียบเรียงใหม่เพราะเพลงเก่าเชียร์ง่ายและยังไม่มีวงดนตรีวงไหนนำเพลงเก่ามาทำใหม่ด้วย ส่วนเพลงที่เหลือก็เป็นเพลงใหม่ที่แต่งขึ้นเองโดยพีรสันติและประสิทธิ์ ชำนาญไพร ชุดนั้นใช้ชื่อว่า "รักไม่รู้ดับ" ซึ่งวางแผงประมาณเดือนกันยายน พ.ศ. 2523 แต่เพราะความที่สมาชิกของวงทั้งหมดยังเป็นนักเรียนอยู่ การจะออกทีวีแสดงผลงานจึงเป็นไปไม่ได้ เทปชุดแรกของวงจึงยังไม่เป็นที่รู้จักมากนัก
หลังจากนั้น ในเดือนมีนาคม ซึ่งเป็นช่วงปิดเทอมใหญ่ สุรินทร์ก็ให้ทำเทปชุดที่ 2 ขึ้นมาอีก ชุดนี้ได้เพลง "บางปะกง" ของนคร มังคลายน และเพลงที่แต่งใหม่อีกหลายเพลง เทปชุดนี้ใช้ชื่อว่า "บางปะกง" วางตลาดเมื่อเดือนมิถุนายน พ.ศ. 2524 แต่ปรากฏว่าไม่เป็นที่นิยมมากเท่าที่ควร
ขณะนั้นทั้ง 3 คนกำลังเรียนชั้นประกาศนียบัตรวิชาชีพ (ปวช) ที่โรงเรียนดรุณาราชบุรีพณิชยการ สิทธิศักดิ์และสายชลเรียนเป็นปีแรก แต่พีรสันติเรียนเป็นปีที่ 3 ซึ่งถือว่าเป็นปีสุดท้ายของเขาที่จะเรียนที่โรงเรียนดรุณาราชบุรีพาณิชยการ และจะต้องไปเรียนต่อในโรงเรียนของผู้ที่ศรัทธาศาสนาคริสต์ต่อไป จึงมีความเห็นว่าน่าจะทำเทปสักชุดเพื่อเป็นการอำลาก่อนยุบวง
สุรินทร์ซึ่งเป็นผู้ทำงานเกี่ยวข้องกับธุรกิจด้านดนตรี จึงได้รับคำแนะนำจากนักร้องผู้หนึ่งถึงเพลง สอบตก ของปฏิภาณ สุขสุทธิ สุรินทร์จึงไปติดต่อขอซื้อลิขสิทธิ์มา จากนั้นก็เริ่มวางโครงการกันว่า เพลงในชุดนี้ควรเป็นเพลงเกี่ยวกับนักเรียน จึงได้เพลง "ขวัญใจนักเรียน" ของครูพยงค์ มุกดา เพลง คืนสู่เหย้า กับเพลง ศิษย์เก่ารำลึก ซึ่งแต่งโดยพีรสันติ มาทำด้วย เพลงในชุดนี้จึงเป็นเพลงที่ไม่ค่อยมีเรื่องรัก ๆ ใคร่ ๆ เพราะทางสถาบันไม่ต้องการให้ทางวงเล่นเพลงประเภทนี้ และอยากให้เป็นเอกลักษณ์ของวงด้วย
ในช่วงนี้เองที่วงมีสมาชิกใหม่ซึ่งเป็นเพื่อนนักเรียนโรงเรียนเดียวกัน คือ เกรียงศักดิ์ จงธีระธรรม รับตำแหน่งมือกลอง
เทปชุดนี้ทำในเวลาอันสั้น เพราะเริ่มต้นเดือนกุมภาพันธ์ และต้องทำให้เสร็จทันเดือนมีนาคม ซึ่งเป็นช่วงปิดเทอม ซึ่งก็เสร็จทันตามที่วางแผนไว้ แต่ด้วยความแปลกใหม่ของเพลง "สอบตก" และเป็นเพลงฮิตในเวลาอันรวดเร็ว จึงทำให้อัลบั้มขวัญใจนักเรียนได้รับความนิยมจากแฟนเพลงอย่างมากมาย
และอีกเพลงที่นำความปลื้มปิติให้กับวงก็คือเพลง "เสียงจากแม่กลอง" ซึ่งแต่งโดยพีรสันติ ได้รับรางวัลจากชมรมสภาวะแวดล้อมสยาม และโครงการสิ่งแวดล้อมแห่งสหประชาชาติ ในฐานะที่มีความสนใจในการรณรงค์เพื่อรักษาสภาวะแวดล้อมที่ดี